Pedagogs international research journal - bet 135

|
Pedagogs international research journal Pdf ko'rish
|
bet | 135/194 | Sana | 17.12.2023 | Hajmi | 5,34 Mb. | | #121843 |
Bog'liq 98-71-PB
137
mashinada yo’rmalanadi, keyin universal mashinada qo’yma chok bilan tikiladi. Bunda
yeng uchini tikishda maxsus buklagich yordamida bukib tiksa ham bo’ladi. Yengning
qaytarma qismini yeng o’ngiga qaytarib choklar ustida qaytarmaning yuqori ziyidan 1
sm oraliqda qo’lda yashirin qaviq bilan chatib qo’yiladi.
Yeng uchidan bukish haqi qoldirmay bichiladigan yenglarning uchiga mag’iz
qo’yib tikiladi. Yengning o’ngiga mag’izning o’ngi qo’yiladi va 0,5-0,7 sm kenglikda
ag’darma chok bilan tikiladi. Chok haqi mag’iz tomonga qaytariladi va yeng uchiga
ulangan bahyaqatordan 0,1-0,2 sm oraliqda mag’izga bostirib tikiladi. Material qalin
bo’lsa, mag’iz qirqimi bukilmay, oldin yo’rmalanadi, keyin yashirin bahyali maxsus
mashinada gir aylantirib tikiladi yoki qo’lda yashirin qaviqlar bilan har 3-4 sm oraliqda
chatib qo’yiladi. Yeng uchi taqilmali bo’lib, mag’iz qo’yib tikiladigan bo’lsa izmaga
mo’ljallangan shnur qirqimlarini yeng qirqimiga qaratib qo’yiladi va universal
mashinada belgi chiziqlar bo’ylab petlani yengga bostirib tikiladi. Yengning o’yig’iga
mag’izning o’yig’ini qo’yib, yeng uchi va taqilma uchlari ag’darma chok bilan tikiladi.
Taqilma burchaklarida chok haqidan 0,2-0,3 sm qoldirib, ortiqchasi qirqib tashlanadi.
Mag’iz yengning teskarisiga ag’darib o’tkaziladi, ichki qirqimlari yuqorida
aytilgandek tikiladi. Yeng uchida asosiy bo’lakdan 0,1-0,2 sm kenglikda kant hosil
qilib, yeng uchun dazmollanadi va taqilma chap tomoniga petlyalarga moslab tugma
qadaladi.
Manjetli yengni tikish
Yeng manjeti ulanma va qaytarma bo’lib, asosiy bo’lak bilan birga bichilishi
mumkin.
Ulanma manjet taqilmali bo’lib, bu taqilma yeng chokining davomida bo’lsa,
manjet bo’lakni o’ngini ichkariga qaratib uzunasiga bukib, yon tomonlari ag’darma
chok bilan tikiladi. Burchakdagi chok haqidan 0,2-0,3 sm qoldirib, ortiqchasi qirqib
tashlanadi va manjet o’ngiga ag’dariladi. Tayyor manjetning o’ngini yeng teskarisiga
qaratib juftlandi va 0,7-1,0 sm kenglikda chok bilan ulanadi. Yengda burma yoki
taxlamalar mo’ljallangan bo’lsa, kertimlarga moslab taxlama hosil qilinadi yoki
maxsus tepki yordamida manjetni ulayotganda burma hosil qilinadi. Manjetning ochiq
qirqimi 0,5-0,7 sm ichkariga bukiladi va manjet ulangan chokni 0,1-0,2 sm yopadigan
qilib, bukilgan ziydan 0,1-0,2 sm oraliqda bostirib tikiladi. Qalin materiallardan
tikiladigan ulanma manjet yeng o’ngidan ulanadi. Manjetning ichki qirqimi maxsus
mashinada yo’rmalanadi. Manjet ulangan chokdan 0,1 sm oraliqda bo’lak o’ngidan
bahyaqator yuritganda manjetning ochiq yo’rmalangan tomoni shu bahyaqator bilan
ulanadi. Taqilmasiz ulanma manjetlarni maxsus mashinada ulash paytida qirqimlarini
yo’rmab ketish ham mumkin. Modelda mo’ljallangan bo’lsa, maxsus tepki yordamida
burma hosil qilib, bir yo’la manjet ulanadi, qirqimlari yo’rmalanadi. Yeng manjet
uzunligiga mo’ljallab bichilgan bo’lsa, yengning choklari tikilgandan keyin yeng
uchini belgilashda uchta belgi chiziq chiziladi. Birinchi belgi chiziq bo’ylab bukish
haqi yeng teskarisiga bukiladi. Yengning ochiq qirqimi atrofidan ikkinchi belgi chiziq
bo’ylab bukiladi va shu bukilgan ziyni uchinchi belgi chiziqqa to’g’rilab, modelda
ko’rstilgan kenglikda bostirib tikiladi.
|
| |